תשובה קצרה – כן! אבל זה לא תמיד פשוט. כמעט בטוח שאם תבקשו קב"ן, יגידו לכם שזה אפשרי רק אחרי שתעברו שרשרת חיול או שתגיעו לטירונות. זה שקר, שנאמר במטרה להתנער מכן ולהעביר אתכן לטיפול מי שאחראי על השלב הבא של התהליך. יתכן גם שיפעילו עליכן מניפולציות שונות, כמו להבטיח שאם תעשי כך וכך תקבלי מה שתרצי, ואם לא – תיכנסי לכלא. מומלץ להתעלם מההבטחות ומהאיומים ולדבוק בבקשתכן לראות קב"ן באופן מיידי. אם אתן צריכות לראות קב"ן ביום הגיוס, אין שום סיבה שתתחילו את תהליכי הגיוס (שרשרת החיול והמשך הגיוס). ככל שתתקדמו יותר בתהליך הדרך למשרד הקב"ן תיעשה קשה יותר. ככל שאתן נכנסות יותר עמוק למערכת – הדרך החוצה מתארכת. מי שפוגש אתכן בלשכת הגיוס יפנה אתכם לקב”ן אם הוא יבין שאתם באמת זקוקים לכך בגלל מצוקה נפשית, ולא כי אתם סתם דורשים פגישה. חשוב שיבין שאתם באמת לא מסוגלים לעבור שרשרת חיול, ולא סתם מתעקשים. אם תנהגו באותנטיות וגם באסרטיביות (לא באגרסיביות!), יש סיכוי טוב שאחד האחראים ישתכנע שצריך לדאוג לכם, ושבסופו של דבר תראו את הקב"ן. לקריאה נוספת